alexandrainst/scandi-wiki huggingface dataset:
Ragnarock (album)

Ragnarock er debutalbumet til det norske rockebandet Undertakers Circus, utgitt i 1973 på Polydor. Albumet er produsert av Johnny Sareussen. Fotografiene er tatt av Jim Bengston. I 2004 ble albumet remastret og gjenutgitt av Pan Records, med to bonusspor; «Riil køntri music» som ble utgitt som single året før og b-siden «Menuet silikose».

En av sangene på platen var «Nettenes prinsesse», hvor teksten var skrevet av Thor Sigbjørn Greni og musikken av Eigil Berg. Denne sangen dukket også opp åtte år senere på Bergs soloplate Alhambra, som «Queen of the Night», og i 1999 som «Long Distance Man» på albumet Electric Psalmbook med BigBang – med ny tekst skrevet av bandleder Øystein Greni, sønn av Thor Sigbjørn Greni.

Sporliste
Tekst og musikk av Thor Sigbjørn Greni, unntatt hvor annet står.

«Ragnarock» (Per Kristian Lindstad) – 3:02
«Løfte» (Tekst: Rudolf Nilsen – musikk: Greni) – 3:58
«Nettenes prinsesse» (Tekst: Greni – musikk: Eigil Berg) – 2:44
«På Stiklestad» – 7:52
«Nå sitter vi og venter» – 5:11
«Menuett silikose» – 2:08
«2007» (Tekst: Greni - musikk: Ivar Hovden) – 4:11
«Arbeidsløs jul igjen» (Tekst: Nilsen – musikk: Greni) – 2:50
«Mor Norge» (Lindstad) – 3:20
Bonusspor på gjenutgivelsen fra 2004
«Riil køntri mjusik» (??) – 1:53
«Menuett silikose» (??) – 4:55

Personell

Undertakers Circus
Thor Sigbjørn Greni – Vokal
Erik Thoen – Bassgitar
Per Kristian Lindstad – Gitar
Øystein Bjørk – Trompet
Frank Myrseth – Gitar
Stein Gudmundsen – Vokal, conga
Johnny Torp – Trombone
Kjell Kristoffersen – Trompet
Ivar Hovden – Tenorsaxofon
Frode Kildal – Trommer
Wiggo Nilsen – Trombone

Ytterligere musikere
Earl Wilson – Conga
Svein Greni – Fløyte
Eigil Berg – Piano
Arild Stav – Altsaxofon

Produksjon
Johnny Sareussen – Produsent
Inge Holst Jacobsen – Lydingeniør
Peter Wharton – Art director
Jim Bengston – Fotograf
Masterhuset – Remastering (på gjenutgivelsen)
Andreas Leine Jakobsen - Gjenutgivelsesprodusent
Erik Jansen - Gjenutgivelsesprodusent 
Christian Obermayer - Remastering 
Hendrik Pauler - Mastering 
Thor-Rune Haugen - Albumnotater 
Peter Bernhardt - Design

Referanser

Eksterne lenker
 Albumet på Rockipedia.no
 Albumet på Discogs.com

Debutalbum fra 1973
Musikkalbum produsert av Johnny Sareussen
Undertakers Circus-album
Pan Records-album
Round 2-album
Norske debutalbum
Tresfjord skule

Tresfjord skule var en kombinert barne- og ungdomsskole i Vestnes kommune i Møre og Romsdal. På barnetrinnet hadde skolen elever fra Tresfjord og Daugstad, på ungdomstrinnet kom elevene i tillegg fra Vikebukt. I 2011 hadde skolen 105 elever.

Skolens motto var «Vi vil arbeide for å skape eit trygt og stimulerande lærings- og oppvekstmiljø. Målet vårt er at gjennom allsidige aktivitetar og varierte arbeidsmåtar skal elevane trivast og bli motiverte til å lære ved skulen vår».

I november 2019 ble det kjent at kommunen ønsket å nedlegge skolen. Foreldre til barn som sognet til Tresfjord skule søkte om tillatelse til å opprette friskole for å beholde et skoletilbud i bygda Tresfjord. Kommunens folkevalgte avslo søknaden.

Referanser

Eksterne lenker
 Skolens nettside

Barne- og ungdomsskoler i Møre og Romsdal
Vestnes
Liste over norske fotballspillere i 1. Bundesliga

Liste over norske fotballspillere i 1. Bundesliga gjennom tidene.

 Jørn Andersen er  tysk statsborger fra 1993.
Oppdatert 1. mars 2021

Referanser

Kilder 
 Skandinaver med  flest kamper i 1.Bundesliga

 
Bundesliga
Fotballister
Fotballspillere
Fotballspillere
I Æventyrland

I Æventyrland er en reiseskildring skrevet av Knut Hamsun, utgitt i 1903. Den beskriver en reise han gjorde i 1899 fra St. Petersburg til Baku, gjennom Russland og Kaukasus.

Referanser

Eksterne lenker
 I Æventyrland, Gyldendal 1903 - Fulltekst på Archive.org

Norske sakprosabøker
Verk av Knut Hamsun
Bøker fra 1903
Hedvig Mollestad Thomassen

Hedvig Mollestad Thomassen (født 4. februar 1982) er en norsk gitarist og komponist fra Ålesund kjent fra Hedvig Mollestad Trio og som soloartist.

I 2009 ble hun kåret til årets unge jazztalent under Moldejazz og fikk som en del av prisen komme tilbake året etter med et eget band og ny musikk. Dette resulterte i at hun startet Hedvig Mollestad Trio med Ellen Brekken på bass og Ivar Loe Bjørnstad på trommer. Trioen ble nominert til Spellemannprisen 2013 for albumet All of them witches og til Spellemannprisen 2021 for albumet Ding dong. You're dead, begge i klassen rock.

Hun ga ut som første soloalbum i Ekhidna i 2020. For albumet vant hun Edvard-prisen 2020 og Spellemannprisen 2020, begge i åpen klasse. Hun mottok musikerprisen under Kongsberg Jazzfestival i 2019 og Gammleng-prisen i klassen musiker i 2021. For sitt andre soloalbum, Tempest Revisited, fikk hun Spellemannprisen 2021 i åpen klasse, samme år som hennes trio ble nominert i klassen rock.

Thomassen er utdannet jazzgitarist ved Norges musikkhøgskole. I tillegg til solokarriere og Hedvig Mollestad Trio, har hun spilt i en rekke rock- og jazz-band, blant annet Thomassen Trio, Bronco Busters, Songs and Sweet Potatoes og Vom (som «Mester Pøggs»). Hun har også en sentral rolle i Jarle Bernhoft og Hilde Marie Kjersems grupper, og har opptrådt med Trondheim Jazzorkester.

Diskografi 
 Ekhidna (2020)
 Tempest Revisited (2021)

Referanser

Eksterne lenker 
 
 
 Enfant Terrible, nordische-musik.de
 Hedvig Mollestad Thomassen, allmusic.com
 

Norske gitarister
Norske jazzgitarister
Personer fra Ålesund kommune
Vinnere av Spellemannprisen
Sidnei

Sidnei Rechel da Silva Junior (født 23. august 1989) er en brasiliansk fotballspiller som spiller for den spanske klubben .

Referanser

Eksterne lenker 
 
 

Personer fra regionen Sudoeste Rio-grandense
Brasilianske fotballspillere
Fotballspillere for SC Internacional
Fotballspillere for SL Benfica
Fotballspillere for Beşiktaş JK
Fotballspillere for RCD Espanyol
Fotballspillere for Deportivo de La Coruña
Fotballspillere for Real Betis Balompié
Fotballspillere for Cruzeiro Esporte Clube
Fotballspillere for Goiás Esporte Clube
Fotballspillere for UD Las Palmas
Finnmarkssykehuset

Finnmarkssykehuset HF, eller Finnmárkku buohcciviessu DF, er ett av seks helseforetak i Helse Nord RHF, og har ansvaret for spesialisthelsetjenestetilbudet i Finnmark fylke. Finnmarkssykehuset har Hammerfest som administrativ hovedbase hvor også det ene av foretakets to sykehus befinner seg. Det andre sykehuset er i Kirkenes. Den psykiatriske helsetjenesten og rusomsorgen er svært desentralisert.

Finnmark har for en godt utbygd desentralisert spesialisthelsetjeneste – Alta-modellen fremstår i nasjonal sammenheng som et utstillingsvindu for gode og velfungerende desentraliserte spesialisthelsetjenester. I tillegg har foretaket en betydelig aktivitet i Karasjok, hvor de har et spesielt fokus på helsetjenester til den samiske befolkningen. De fleste kommunene i Finnmark har sykestueplasser – totalt 40 – som Finnmarkssykehuset finansierer/subsidierer, og som ut fra avstander og befolkningstetthet gir befolkningen i Finnmark et godt og trygt helsetilbud i nærheten av der de bor.

Finnmarkssykehuset er organisert i to sykehus og to klinikker. Støttefunksjonene (økonomi, regnskap, personal, lønn, teknisk drift og forskning- og fagutvikling) er virksomhetsovergripende. På grunn av de store avstandene i fylket, er det vedtatt å opprettholde to sykehus med akuttfunksjoner innen medisin, kirurgi og fødselsomsorg, psykiatrien er samlokalisert på klinikker. Innen psykiatrien har Finnmarkssykehuset  et Samisk Nasjonalt Kompetansesenter SÁNAG (SANKS) som har et nasjonalt ansvar for å tilby og utvikle helsetjenester til den samiske befolkningen.

Med avstandene i Finnmark er det spesielt viktig å ha et nært og forpliktende samarbeid med kommunehelsetjenesten, og Finnmarkssykehuset ønsker i så måte å være et utstillingsvindu for desentraliserte spesialisthelsetjenester i samarbeid med kommunehelsetjenesten.

Referanser

Norske helseforetak
Helse Nord
Helse- og sosialtjenester i Troms og Finnmark
Heo Mok

Heo Mok (hangul: 허목, hanja :許穆) (født 1595, død 27. april 1682) var en koreansk politiker, filosof og forsker i Kongedømmet Joseon.

Referanser

Eksterne lenker 

  Heo Mok:Daum 
  Heo Mok:Naver
  Heo Mok

Fødsler i 1595
Dødsfall i 1682
Personer fra Seoul
Koreanske politikere
Koreanske filosofer
Astrid Tveit

Astrid Tveit (født 26. juni 1957) er en norsk tidligere høydehopper som representerte Lillehammer IF og IL i BUL.

Hun kom på tiendeplass ved EM i friidrett innendørs 1975, femtendeplass ved EM i friidrett innendørs 1978 og tiendeplass ved EM i friidrett 1978. Hun deltok også i EM i 1974 og 1982, samt Sommer-OL 1976 uten å nå finalen. 

På nasjonalt nivå ble hun norgesmester i årene i årene 1974-1979 og 1981. Mellom 1974 og 1982 forbedret hun den norsk rekorden fem ganger fra 1,80m til hennes personlige bestmerke på 1,90 meter, oppnådd 13. juni 1982 i Praha. Dette plasserer henne fortsatt som nummer fem blant norske høydehoppere, bak Hanne Haugland, Anne Gerd Eieland, Stine Kufaas og Tonje Angelsen.

Medaljer i norske mesterskap

Referanser

Eksterne lenker 
 

Norske høydehoppere
Deltakere for Norge under Sommer-OL 1976
Friidrettsutøvere under Sommer-OL 1976
Norgesmestere i friidrett
Friidrettsutøvere for IL i BUL
Eyþór Gunnarsson

Eyþór Gunnarsson (født 9. september 1961) er en islandsk jazzmusiker (keyboards), komponist, arrangør og produsent.
Han er internasjonalt mest kjent som låtskriver og keyboardist i jazzfunk/fusionbandet Mezzoforte, der han blant annet skrev hitlåten «Garden Party», som ble bandets gjennombrudd i 1983.

Eyþór har utdanning i musikk fra Universitetet i Reykjavík, og har allsidig erfaring fra mange ulike musikalske retninger. Han har etablert seg som den fremste jazzpianisten i islandsk jazzhistorie, og samarbeidet med en rekke personer innen jazz og jazzbeslektet musikk, deriblant turnert som keyboardmann med LAVA og Randy Crawford i Europa og Asia.

Han er far til Sigga, Beta og Elín.

Utvalgt diskografi 
 GAIA (Eyþór Gunnarsson/Valgeir Guðjónsson, 1991)
 Keldulandið (Óskar Guðjónsson/Eyþór Gunnarsson, 2001)
 Gengið á lagið (Sigurður Flosason, 1993)
 Íslandsför(Tómas R. Einarsson, 1991)
 Rhythm of Love (Lava 1989)
 Svif (Bjørn Thoroddsen, 1982)
 alle album med Mezzoforte

Eksterne lenker   
 

Islandske musikere
Jazzmusikere
Li Yifu

Li Yifu (kinesisk: 李義府, født 614 i Suining i Sichuan i Kina, død i 666) var en kinesisk embedsmann, historiker og dikter. Han var kansler under keiser Gaozong av Tang. Han ble særlig mektig på grunn av sin støtte til keiser Gaozongs annen hustru keiserinne Wu (senere kjent som Wu Zetian) da hennes vei til tronen møtte motstand fra de daværende kanslerne. Han pådro seg etterhvert et ry som litt av en sviker og forræder. I 663 ble han fjernet fra sin stilling og sendt i indre eksil etter korrupsjonsbeskyldninger. I 663, etter at keiseren hadde utropt et generalamnesti men gjort unntak for dem som var blitt sendt i langvarig eksil, døde Li av et raserianfall.

Kinesiske politikere
Mandariner
Kinesiske diktere
Kinesiske historikere
Personer fra Suining
Ali MacGraw

Ali MacGraw (født 1. april 1939 i Westchester County i New York) er en amerikansk skuespillerinne. 

Hennes mor hadde ungarsk jødisk bakgrunn og hennes far var av skotsk avstamning. Hun har en bror, Dick, som er artist. MacGraw har i voksen alder beskrevet sin far som voldelig. Hun er best kjent for sin rolle i Love Story, som hun vant en Golden Globe og mottok en Oscar-nominasjon for. MacGraw hadde sin debut på Broadway-teateret i New York City i 2006 der hun spilte en dysfunksjonell matriark i dramaet The Celebration.

Den 12. oktober 2010 deltok MacGraw opp i The Oprah Winfrey Show. MacGraw har uttalt at hun tok en ulovlig abort da hun var tidlig i 20-årene. Fra 1961 til 1962 var hun gift med bankmann Robin Hoen. Den 24. oktober 1969 giftet MacGraw seg med filmprodusenten Robert Evans, som den tredje av hans til sammen syv koner. Deres sønn, Josh Evans, ble født den 16. januar 1971. Paret skilte seg i 1972 etter at hun hadde en affære med Steve McQueen på settet til The Getaway. MacGraw giftet seg med McQueen 13. juli 1973. McQueen søkte om en skilsmisse i 1978 etter at han innledet et forhold med Barbara Minty. MacGraw giftet seg ikke igjen etter dette. MacGraw bytter på å bo i Santa Fe, New Mexico og i Los Angeles, California.

Filmografi (utvalg)

Referanser

Eksterne lenker 
 

Skuespillere fra USA
Personer fra Westchester County i New York
Fødsler i 1939
Lars L’Abée-Lund

Lars Anton «Labbe-Lund» L'Abée-Lund (født 22. april 1910 i Aker utenfor Oslo, død 17. mai 1991 i Oslo) var en norsk jurist og politmann i Oslo, kjent fra landssvikoppgjøret.

Etter examen artium ved Ris skole 1928 tok han Oslo handelsgymnasium og ble cand.jur. ved Universitetet i Oslo i 1935. Ved Oslo politikammer ledet han landssvikavdelingen 1945-50 og var kriminalsjef 1954-68. Han  ledet Interpols avdeling i landet en tid før han var lagdommer i Eidsivating 1968-80.

Han var gift med Else Marie Kvam (2. juni 1918–26. juni 1980), datter av juristen og forfatteren Lorentz N. Kvam.

Referanser 

Norske jurister
Personer fra Oslo
Det norske rettsoppgjøret etter andre verdenskrig
AKVA Group

AKVA group ASA () er en bedrift som leverer komplette tekniske løsninger og service både innenfor merdbaserte og landbaserte prosjekter innen akvakulturindustrien. 

AKVA group er til stede i alle markeder med kontorer i Norge, Chile, Danmark, Skottland, Spania, Hellas, Iran, Island, Canada, Australia og Tyrkia.

I 2019 flyttet AKVA group fra sine lokaler på Bryne til Kverneland Næringspark i Klepp kommune.

Referanser

Eksterne lenker
 

Norske industriselskaper
Selskaper notert på Oslo Børs
Selskaper etablert i 1982
HIFK

HIFK eller Idrottsföreningen Kamraterna, Helsingfors r.f. (stiftet i 1897) er et finsk idrettslag fra hovedstaden Helsingfors. HIFK har for tiden avdelinger for bandy, bowling, fotball, friidrett, håndball, innebandy og ishockey.

Historikk
Idrettslaget ble stiftet i 1897 på initiativ fra Georges Doubitsky og hans venner i Kruununhaka, Helsingfors, og har aktivt deltatt i etableringen av flere idrettsforbund og har fostret mange toppidrettsutøvere.

Idretter

Fotball

Fotballaget har vunnet det finske mesterskapet sju ganger, den første i 1930 og den siste i 1961. I 2008 spilte klubben i den finske 2. divisjon etter å ha rykket opp to sesonger på rad.

Ishockey

Ishockeylaget har vært finsk mester sesongene 1968/1969, 1969/1970, 1973/1974, 1979/1980, 1982/1983, 1997/1998 og 2010/2011. Hjemmekampene spilles i Helsingfors Ishall, med en kapasitet på 8 200 tilskuere.

Andre idretter
HIFK har vunnet 14 finske innebandymesterskap for menn. I dag spiller herrene av den finske bandyligaen.
Håndballaget spiller i FM-serien, den høyeste ligaen i Finland.

Finske mesterskap

Finske mestere i bandy
15 mesterskap

Finske mestere i fotball
7 mesterskap
 1930
 1931
 1933
 1937
 1947
 1959
 1961

Finske mestere i ishockey
6 mesterskap
 1969
 1970
 1974
 1980
 1983
 1998
 2011

Eksterne lenker
 

HIFK
CMSimple LE

CMSimple Classic er et publiseringssystem og en forgreining av CMSimple skrevet i PHP og som benytter seg av en Flatfile-database. CMSimple LE brukes for å administrere webinnhold som oppdateres ofte. Den er distribuert under GNU General Public License og er fritt tilgjengelig.

Eksterne lenker
 
 cmsimple.p2pnation.eu

Fri programvare
Linux-programmer
Windows-programmer
Virginia Mayo

Virginia Mayo (født 30. november 1920 i Missouri, død 17. januar 2005) var en amerikansk filmskuespiller og danser.

Etter en kort karriere i vaudeville begynte Mayo med filmer og i 1946 spilte hun i The Best Years of Our Lives (og i 1949 hadde hun en rolle i White Heat. Hennes opptredener i filmer ble færre på 1950-tallet. Hennes siste opptreden på film var i 1997. I hennes storhetstid i Hollywood ble Mayo kjent som den typiske sensuelle skjønnhet. Virginia Mayo har en stjerne på Hollywood Walk of Fame. I 1996 mottok hun en stjerne på St. Louis Walk of Fame. I 1947 giftet hun seg med skuespilleren Michael O'Shea, som døde i 1973. De hadde ett barn, Mary Catherine O'Shea (født i 1953). O'Shea-familien bodde i flere tiår i Thousand Oaks, California. I januar 2005 døde Mayo av naturlige årsaker i Thousand Oaks i en alder av 84 år.

Referanser

Eksterne lenker 
 
 

Skuespillere fra USA
Personer fra St. Louis
Mottakere av Golden Boot Awards
Ron Perlman

Ron Perlman (født 13. april 1950 i New York) er en amerikansk skuespiller på TV og film. 

Perlman studerte ved George Washington High School og han ble uteksaminert fra Lehman College i New York City i 1971. Perlman debuterte som skuespiller i filmen Ildkrigen i 1981. Etter diverse mindre biroller i filmer og TV-serier og hans gjennombrudd kom da han spilte karakteren Vincent i TV-serien Beauty and the Beast, mot skuespiller Linda Hamilton fra 1987 til 1990. Dette innbragte ham en Golden Globe. Han har siden gjort seg bemerket i rollen som Clay Morrow i TV-serien Sons of Anarchy. 

Perlman har vært gift med Opal Perlman siden 1981. De har to barn, en datter, Blake Amanda (født i 1984), og en sønn, Brandon Avery (født i 1990).

Referanser

Eksterne lenker 
 

Skuespillere fra USA
Personer fra New York City
Rami Malek

Rami Said Malek (født 12. mai 1981 i Los Angeles) er en amerikansk oscarvinnende skuespiller, best kjent for rollen som Freddie Mercury i biografien Bohemian Rhapsody (film), Elliot Alderson i Mr. Robot, og som Ahkmenrah i filmene Natt på museet og Natt på museet 2. Han har rollen som skurken i James Bond-filmen No Time to Die som delvis ble tatt opp i Nittedal.

Karriere 
I 2010 hadde Malek rollen som den egyptiske selvmordsbomberen Marcos Al-Zacar i den åttende sesongen av TV-serien 24 som i USA sendes på TV-kanalen Fox Broadcasting Company. Malek har en enegget tvilling-bror som er fire minutter yngre enn ham. Malek studerte ved Notre Dame High School i Sherman Oaks i California og han har mottatt graden Bachelor of Fine Arts fra Universitetet i Evansville i Evansville, Indiana. Malek er bosatt i Los Angeles.

I april 2019 ble det kunngjort på en pressekonferanse at Malek skulle spille skurken i James Bond-filmen som det skulle gjøres opptak til i Nittedal utenfor Oslo. Bond-filmen No Time to Die ble regissert av Cary Joji Fukunaga, og Daniel Craig spiller James Bond for femte gang. Premieren var først satt til april 2020, men ble utsatt til november på grunn av covid-19-pandemien.

Filmografi

Film 
 2006: Natt på museet – Ahkmenrah
 2009: Natt på museet 2 – Ahkmenrah
 2011: Larry Crowne – Steve Dibiasi
 2012: Battleship – Lt. Hill
 2012: The Twilight Saga: Breaking Dawn - Part 2 – Benjamin
 2012: The Master – Clark
 2013: Ain't Them Bodies Saints – Will
 2013: Short Term 12 – Nate
 2013: Oldboy – Browning
 2014: Need for Speed - Finn
 2014: Da Sweet Blood of Jesus – Seneschal Higginbottom
 2014: Natt på museet: Gravkammerets hemmelighet – Ahkmenrah
2017: Papillon - Louis  Dega 
 2018: Bohemian Rhapsody – Freddie Mercury
 2019: The Ben Cobb Show
 2020: Dolittle – Chee-Chee (stemme)
 2021: The Little Things – Jim Baxter
 2021: No Time to Die – Lyutsifer Safin
 2022: Amsterdam – Tom Voze

Fjernsyn 
 2004: Gilmore Girls – Andy
 2005: Over There – Hassan
 2005: Medium – Timothy Kercher
 2005–2007: The War At Home – Kenny
 2010: 24 – Marcos Al-Zacar
 2010: The Pacific – Merriell «Snafu» Shelton
 2012: The Legend of Korra – Tahno
 2014: Believe – Dr. Adam Terry
 2015–2019: Mr. Robot – Elliot Alderson

Videospill 
 2004: Halo 2 – Tilleggsstemmer
 2014: The Legend of Korra – Tahno
 2015: Until Dawn – Joshua «Josh» Washington

Referanser

Eksterne lenker 
 
 

Skuespillere fra USA
Oscar-vinnere (hovedrolle)
Fastlane Flower

Fastlane Flower er en norsk pop/rock/metalgruppe fra Bodø/Oslo. Bandet ble dannet i 2008 og platedebuterte den 24. januar 2011 med albumet Deadline (Nordic Records). 28. august 2015 kom den nye singelen The Last 14 Days.

Den 15. september 2018 ga bandet ut oppfølgeren Abusement Park og fikk terningkast 5 hos Rune Slyngstad i Avisa Nordland.

Medlemmer 
 Chris Slettvoll – gitar
 Marius Sommernes – bass/bgv
 Michael Johansen – keyboard
 Eline Stølan – vokalist
 Jan Tore Varne – trommer/bgv
 Andreas Kopland Berger – gitar/bgv

Diskografi 
 Deadline - Nordic Records (2011)
 The Last 14 Days (single, 2015)

Eksterne lenker 
 Presentasjon - Nordic Records 
 The Last 14 Days - video

Norske rockegrupper
Band etablert i 2008
Premier League Player of the Month

The Player of the Month er en fotball-pris som gis til den beste Premier League-spilleren hver måned gjennom sesongene.

Liste over vinnere

1994-1995

* Prisen ble delt mellom Alan Shearer og Chris Sutton.

1995-1996* Prisen ble delt mellom Stan Collymore og Robbie Fowler.

1996-1997

1997-1998

* Prisen ble delt mellom Andy Cole og Kevin Davies.

1998-1999

1999-2000

2000-2001

2001-2002

2002-2003

2003-2004* Prisen ble delt mellom Dennis Bergkamp og Edu.

2004-2005

2005-2006

2006-2007

* Robbie Keane og Dimitar Berbatov delte prisen.
2007-2008

2008-2009

2009-2010

2010-2011

2011-2012

2012-2013

2013-2014* Steven Gerrard og Luis Suárez delte prisen.

2014-2015

2015-2016

2016-2017

2017-2018

2018-2019

2019-2020

2020-2021

2021-2022

2022-2023

Tildelinger pr spiller
Oppdater 16. september 2022

Tildelinger etter nasjonalitet
Oppdater 3. november 2022

Tildelinger pr klubb
Oppdater 3. november 2022

Se også
Månedens Manager

Referanser 

FA Premier League
Fotballpriser
Lou Diamond Phillips

Lou Diamond Phillips (født 17. februar 1962) er en amerikansk skuespiller på film, TV og teater.

Phillips ble født som Lou Diamond Upchurch på Subic Bay US Naval Station i Zambales på Filippinene, sønn av Lucita Aranas og Gerald Upchurch, en offiser i United States Navy. Hans far var amerikaner av skotsk-irsk avstamming og en fjerdedel Cherokee-avstamning, og hans mor, født i Candelaria, var fra Filippinene med både spansk, kinesisk, hawaiisk og japansk avstamning. Phillips vokste opp i Texas, der han studerte ved Flour Bluff High School før han ble uteksaminert fra University of Texas som ligger i Arlington. 

Phillips’ gjennombrudd som skuespiller kom da han spilte hovedrollen i filmen La Bamba. Han fikk en Golden Globe-nominasjon for sin birolle i Stand and Deliver, og en Tony Award-nominasjon for hans rolle i filmen The King and I. Andre kjente filmer der Phillips har vært med i inkluderer Courage Under Fire, Che, og Love Takes Wing. Før hans store gjennombrudd som skuespiller, spilte Phillips i TV-serien Miami Vice, i episoden «Red Tape» som ble vist 13. mars 1987, der han portretterte FBI-agenten Bobby Diaz. Phillips hadde en rolle i den første sesongen av TV-serien 24 som en hemmelig agent for de amerikanske myndighetene der han spilte mot den tidligere Young Guns-stjernen Kiefer Sutherland. Phillips har en fast rolle i TV-serien Numb3rs, der han spiller rollen som Ian Edgerton, en FBI-agent og skarpskytter som arbeider som instruktør på Quantico. Phillips debuterte på Broadway-teateret i 1996.

Phillips giftet seg med Julie Cypher, en regiassistent, 17. september 1987. De ble skilt etter nesten tre år, den 5. august 1990, da Cypher forlot ham for å begynne et forhold med rockemusiker Melissa Etheridge. Phillips hadde deretter et forhold med Jennifer Tilly, men de to giftet seg aldri. Phillips giftet seg senere med Penthouse-modell Kelly Preston Phillips, de har to døtre: Grace Moorea og Isabella Patricia (tvillinger født 5. oktober 1997). Tvillingdøtrene bor sammen med deres mor etter at Phillips og Preston tok ut en seperasjon i 2004 og deres skilsmisse ble sluttført i juli 2007. 

Phillips giftet seg i august 2007 og fikk datteren Indigo Sanara som ble født i oktober 2007. Den 11. august 2006 ble Phillips arrestert for vold i sitt eget hjem i Los Angeles etter en krangel med sin samboer og fremtidige kone, makeupartist Yvonne Boismier. Phillips ble dømt til tre års prøvetid og han fikk 200 timer med samfunnstjeneste for denne voldsepisoden.

Referanser

Eksterne lenker 
 

Skuespillere fra USA